ঘরোয়া ক্রিকেটে লক্ষ্যটা কেমন সাব্বিরের? ক্রিকবাজের প্রশ্নের জবাবে তিনি বলেন, ‘আমাদের জাতীয় ক্রিকেট লিগ, প্রথম শ্রেণীর ক্রিকেট সম্ভবত অক্টোবরের ৪ তারিখে শুরু হবে। এখন আমি সেটার জন্যই প্রস্তুতি নিচ্ছি। কত রান করব তা বলা যায় না। তবে আমি যেমন পরিশ্রম করব তেমন ফল পাবো এটাই স্বাভাবিক। আমি কোন কিছুর গ্যারান্টি দিতে পারি না তবে আমি নিজেকে মানসিকভাবে এবং ভালো ব্যাটিং ও বোলিংয়ের জন্য প্রস্তুত করতে পারি। রান করার চেষ্টা করব। এর আগে একবার আমি লক্ষ্যে পৌঁছাতে পারিনি কিন্তু, এবার আমি লিগে নিজেকে প্রমাণ করতে চাই।’